Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: A hazánkban élõ kisebbségi közösségek jogi helyzete a rendszerváltozást, különösen a nemzeti és etnikai kisebbségek jogairól szóló 1993. évi LXXVII. törvény (a továbbiakban: Nektv.) elfogadását követõen jelentõsen megváltozott.
Paragraph Index: 1345

4. Végül az is elõfordul, hogy a települési önkormányzat sem részben, sem egészében nem viseli a kisebbségi önkormányzat mûködési költségeit és támogatást sem nyújt számukra, errõl a „megoldásról” a kisebbségi önkormányzatok 15 százaléka számolt be. A baranyai (25%) és szabolcsi (23%) cigány önkormányzatok, illetve azok a kisebbségi önkormányzatok (35%), amelyek 500 fõnél kisebb aprófaluban mûködnek, az átlagosnál jóval gyakrabban jelezték ezt a problémát. Szemben a kisebbségi önkormányzati kérdõívek adataival, a települési önkormányzatoknak csupán elenyészõ hányada (mindössze 2%) jelezte, hogy nem viseli a kisebbségi önkormányzat mûködési költségeit és támogatást sem nyújt. Ügyfélfogadás A kisebbségi önkormányzatok 66 százaléka tart ügyfélfogadást; míg a Baranya (85%) és a Szabolcs-Szatmár-Bereg megyei (77%) cigány önkormányzatok kiugróan magas arányban jelezték, hogy több-kevesebb rendszerességgel tartanak ügyfélfogadást, addig ez az arány a német kisebbségi önkormányzatok körében (44%) a legalacsonyabb. Az a tény, hogy a községekben, kisvárosokban, megyeszékhelyeken igen magas (92%) az ügyfélfogadást tartó kisebbségi önkormányzatok száma, egyrészt az adott kisebbséghez tartozó népesség számával, másrészt a kapcsolatok lazább szövetével függ össze. Nem véletlen, hogy a kis településeken úgy érvelnek a kisebbségi vezetõk, azért nincs szükség és igény sem ügyfélfogadásra, mert „napi kapcsolat” van az önkormányzat tagjai és a kisebbséghez tartozó lakosok között, és az elnököt és a képviselõket „bárki bármikor fölkeresheti az otthonában”. A beérkezett kérdõívek adatai szerint a települési önkormányzatok 45 százaléka biztosítja a kisebbségi önkormányzat számára az ügyfélfogadási lehetõséget, általában a polgármesteri hivatal egyik helyiségében. A problémák, amelyekkel kapcsolatban a kisebbségi lakosok önkormányzataik segítségére igényt tartanak, sokrétûek, az azonban megint csak kitûnik, hogy alapvetõ a különbség a cigány és a nemzeti kisebbségiek között. A cigány önkor- mányzatokhoz nem csupán gyakrabban fordulnak, mint a nemzeti kisebbségek önkormányzataihoz, de alapvetõen más jellegû, döntõen szociális és foglalkoztatással összefüggõ problémák miatt keresik fel õket. A cigány önkormányzatokra nagy nyomás nehezedik a roma kisebbséghez tartozók felõl, akik elsõsorban egzisztenciális gondjaik megoldásában remélnek segítséget, a nemzeti kisebbségiek önkormányzataihoz jóval inkább a kisebbségi törvény által biztosított kereteken belül értelmezhetõ és teljesíthetõ kérésekkel fordulnak: oktatási ügyek, támogató nyilatkozat továbbtanuláshoz, pályázathoz, kulturális rendezvények, egyesületek anyagi támogatása. A polgármesteri hivatalok szakmai segítsége A jegyzõknek, a polgármesteri hivatalok munkatársainak a technikai feltételek biztosítása mellett a kisebbségi önkormányzatok szakmai segítése is kötelezõ feladata. A válaszadó kisebbségi önkormányzatok szerint a kisebbségi testületi ülések jegyzõkönyveit döntõen (66%) a (kör)jegyzõ, kisebb mértékben (17%) a polgármesteri hivatal egyik alkalmazottja készíti el, és a jegyzõ küldi tovább a közigazgatási hivatalnak. A települési önkormányzatok 92 százaléka jelezte, hogy a települési önkormányzat hivatala, illetve jegyzõje gondoskodik a kisebbségi önkormányzati ülések jegyzõkönyveinek elkészítésérõl és a közigazgatási hivatalhoz való felterjesztésérõl. A kisebbségi önkormányzatok 35 százaléka rendszeresen (heti több alkalommal), 49 százaléka a kisebbségi önkormányzatok üléseihez igazodóan, tehát a testületi anyag, illetve jegyzõkönyv elkészítésekor veszi igénybe a polgármesteri hivatal apparátusának segítségét. A települési önkormányzatok 40 százaléka jelezte, hogy a kisebbségi önkormányzat rendszeresen igénybe veheti a polgármesteri hivatal segítségét gépelési, sokszorosítási, levelezési vagy pályázati anyag elkészítésével összefüggõ feladatok ellátására. 50 százalékuk ezt a lehetõséget a kisebbségi önkormányzat üléseihez igazodva biztosítja. A kisebbségi önkormányzatok 90 százaléka közölte, hogy a település jegyzõje, illetve a polgármesteri hivatal rendelkezésükre áll, ha szakmai kérdésekben – a jogszabályok értelmezésétõl a pályázati anyagok elkészítéséig – segítségre van szükségük. A válaszadó kisebbségi önkormányzatoknak közel 10 százaléka még mindig e segítség hiányára panaszkodott, esetükben a törvényi kötelezettség ellenére a jegyzõ és a polgármesteri hivatal nem nyújtott megfelelõ szakmai támogatást. Okként a kisebbségi képviselõk a következõket említik: a cigány kisebbségi önkormányzattal szembeni negatív elfogultság, „jobb esetben” közömbösség, érdektelenség, a jegyzõ és a kisebbségi önkormányzat közötti rossz kapcsolat, mindössze egy kisebbségi önkormányzat említette, hogy nincs szüksége a segítségre. Ezzel szemben szinte minden települési önkormányzat (a 97 válaszadó települési önkormányzat közül 95) úgy nyilatkozott, hogy a települési önkormányzat polgármesteri hivatala, illetve jegyzõje szakmai segítséget nyújt a kisebbségi önkormányzatoknak. A települési önkormányzat többletterhei Arra a kérdésre, hogy a kisebbségi önkormányzatok megalakulása jár/járt-e többletteherrel, a települési önkormányzatok 50 százaléka igennel válaszolt. A többletterhek jelentkezésérõl leginkább a Szabolcs-Szatmár-Bereg megyei önkormányzatok számoltak be, elsõsorban a nagyobb lélekszámú településeken. A kisebbségi önkormányzatok megalakulásával és mûködésével járó terhek, többletfeladatok mindenekelõtt a megnövekedett adminisztrációval függenek öszsze, s részben ehhez kapcsolódik a költségek emelkedése is. A települési önkormányzatok igényelnék a szakmai és anyagi segítséget. Azt panaszolják, hogy a helyiség, a technikai feltételek biztosítása, mindenekelõtt azonban a kisebbségi önkormányzat adminisztrációját végzõ önkormányzati alkalmazottak díjazása anyagi terheket ró az önkormányzatokra, s elképzelésük szerint ezt állami támogatással lehetne kompenzálni, a nagyobb településeken pedig ugyancsak állami forrásokból kellene biztosítani kisebbségi referens foglalkoztatását. Összegzés, észrevételek Vizsgálatunk alapján megállapítható, hogy a kisebbségi önkormányzatok annál nagyobb mértékben vannak ráutalva a polgármesteri hivatalok technikai feltételeire, minél kisebb a település. A városokban, ahol a kisebbségi vezetõk és képviselõk között jóval nagyobb arányban találhatunk magasan kvalifikált, értelmiségi foglalkozású embereket, mint a kisebb falvakban, gyakrabban találkozhatunk olyan képviselõvel, aki otthon vagy munkahelyén képes számítógépre vinni és kinyomtatni a testületi jegyzõkönyveket, megírni a testületi ülésre szóló meghívókat. Leggyakrabban a nagyobb lélekszámú településeken mûködõ kisebbségi önkormányzatok említették, hogy a polgármesteri hivatal technikai segítségét csupán esetenként (30%) vagy egyáltalán nem (20%) veszik igénybe. Nem véletlen, hogy Szabolcs-Szatmár-Bereg megye cigány kisebbségi önkormányzatai szorulnak rá leginkább a települési önkormányzat polgármesteri hivatalának segítségére. A kisebbségi és a települési önkormányzatok kérdõíveinek elemzésébõl, összehasonlításából leszûrhetõ általános tapasztalat, hogy a települési önkormányzatok pozitívabb képet nyújtanak magukról a kisebbségi önkormányzatok testületi mûködésének támogatását illetõen, mint a kisebbségiek. Különösen igaz ez a szabolcsi cigány önkormányzatok vonatkozásában. A települési kérdõívek adatai szerint a Szabolcs-Szatmár-Bereg megyei települési önkormányzatok nagyobb arányban biztosítják a cigány kisebbségi önkormányzatok mûködéséhez szükséges feltételeket, mint ahogyan azt a kisebbségi önkormányzatok jelezték. Az a tény, hogy a válaszok közötti eltérés viszonylag jelentõs mértékû, abból fakadhat, hogy egyrészt a megyébõl a települési önkormányzatok jóval nagyobb számban küldték vissza a kérdõívet, mint a cigány kisebbségi önkormányzatok, másrészt, hogy ez utóbbiak között feltehetõen többen vannak olyanok, akik éppen azért válaszoltak megkeresésünkre, mert a két önkormányzat közötti együttmûködés nem zökkenõmentes. A települési önkormányzatokat a kisebbségi önkormányzatok támogatásában, mûködési feltételeinek biztosításában elsõdlegesen a forráshiány akadályozza. A megfelelõ szakmai segítség elmaradásának hátterében azonban sok esetben szemléletbeli probléma is meghúzódik.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes